# 75/50 C

### Wikipedia

Torpedoveneiden torjuntaan tarkoitettu 75/50 C venäläisen risteilijän kannella

75/50 C (75 millimetrin 50 kaliiperin merikanuuna mallia Canet) on suomalainen nimi Canetin suunnittelemalle 75 millimetrin kaliiperin tykille. Tykkiä valmistettiin Venäjällä. Tykki oli monissa eri tehtävissä, esimerkiksi ilmatorjunta- ja laivatykkinä. Tykki oli Suomen kevyen rannikkotykistön pääase toisen maailmansodan aikaan.

75/50 C:n putken pituus oli 3 750 millimetriä. Tykistä oli useita eri versioita. Kantama oli lavetista riippuen korkeintaan 13 kilometriä pintaan ja 5 kilometriä ilmaan. Teoreettinen tulinopeus oli 10–15 laukausta minuutissa. Täysmiehistö oli 1 aliupseeri ja 6 miestä.

75/50 C:n valmistuslisenssi ostettiin Venäjälle Canetilta. Tuotanto jatkui 1892–1922, jonka aikana tykkiä valmistettiin noin 800 kappaletta. Tykille kehitettiin useita eri lavettimalleja. Tykkien muissakin osissa on vaihtelua, ja vastaavasti tykille on käytössä useita muita tyyppimerkintöjä.

Suomen itsenäistyttyä maahan jäi toistasataa 75/50 C -tykkiä. Suurin osa niistä sijoitettiin rannikkopuolustukseen moniin eri tehtäviin. Tykit otettiin pois palveluksesta 1970-luvulla. Niitä on nykyään koristeina, näyttelyissä ja kokoelmissa.

## [muokkaa] Lähteet

- Ove Enqvist (1999): Itsenäisen Suomen rannikkotykit 1918–1998, Sotamuseo. ISBN 951-25-1033-2
- NavWeaps. 7.5 cm/50 (2.95") Canet Model 1891

Haettu osoitteesta http://fi.wikipedia.org../../../7/5/2F/75_50_C_4200.html

Luokat: Rannikkotykit | Laivatykit | Ilmatorjuntakanuunat

##### Views

- Artikkeli
- Keskustelu
- Nykyinen versio

##### Etsi